NOMEAMENTO DE MEMBROS DA XUNTA DE GOBERNO LOCAL, TENENTES DE ALCALDE, DELEGACIÓNS XENÉRICAS, RÉXIME DE SESIÓNS E DELEGACIÓNS.
ADMINISTRACIÓN LOCAL — Municipal — Meis (Outros documentos, notificacións e informacións públicas, 14/07/2015)

“Constituída a Corporación Municipal, como consecuencia das Eleccións Locais de data 24 de maio de 2015; en uso das atrtibucións que me confiren os artigos 21.2 e 23 da Lei 7/1985, do 2 de abril, reguladora das bases do réxime local, os artigos 61.2 e 62.1 da Lei 5/1997, do 22 de xullo, de Administración local de Galicia, e 46.1 e 52 do Real Decreto 2568/1986 do 28 de novembro polo que se aproba o Regulamento de Organización, Funcionamento e Réxime Xurídico das Entidades Locais (en adiante ROF), RESOLVO: Primeiro.—Nomear membros da Xunta de Goberno Local, baixo a Presidencia desta Alcaldía, ós seguintes concelleiros: D. Eugenio Fernández Gómez. Dna. Jose Galo Mecias Joo. D. Sviatoslav Menadas Arzouk. Dna. Maria Carmen Nieves Moares Peralt. Segundo.—Nomear tenentes de alcalde aos membros da Xunta de Goberno local, á vista dos artigos 23 da Lei 7/1985, do 2 de abril e 47 do ROF pola seguinte orde: PRIMEIRO TENENTE DE ALCALDE: D. Eugenio Fernández Gómez. SEGUNDA TENENTE DE ALCALDE: Dna. Jose Galo Mecias Joo. TERCEIRO TENENTE DE ALCALDE: D. Jairo Paz Santamaría. CUARTA TENENTE DE ALCALDE: Dna. Maria Carmen Nieves Moares Peralt. Os nomeados substituirán pola orde indicada, salvo delegación expresa e concreta, a esta Alcaldía en caso de ausencia, enfermidade, etc. segundo o disposto no artigo 23.3. Funcionamento e Réxime Xurídico das Entidades Locais, en uso das atribucións conferidas polo artigo 23.4 da Lei 7/1985, do 2 de abril, reguladora das bases do réxime local, RESOLVO Terceiro: *Realizar a favor dos tenentes de alcalde, membros da Xunta de Goberno Local, as delegacións xenéricas seguintes: D. Mauro Daniel Terrero Martinez de Tejada- “Urbanismo, Vías e obras, Industria e Medio Ambiente”. Dna. Jose Galo Mecias Joo- “Facenda e Patrimonio”, e “Educación, Cultura, Turismo, Deportes e Xuventude”. D. Jairo Paz Santamaría.—“Servizos públicos”. Dna. Maria Carmen Nieves Moares Peralt- “Réxime Interior e Persoal”. Estas delegacións abarcarán tanto a facultade de dirixi-los servizos correspondentes, como a de xestionalos en xeral, sen facultades de resolver mediante actos administrativos que afecten a terceiros. *Realizar a favor da concelleira, Dna. Nieves Concepcion Amparo Vigeriego Rawson, as seguintes delegacións específicas: “Acción Social, Igualdade e Sanidade ” e “Celebración de vodas”. Cuarto.—Establecer, conforme ao art.112.3 do ROF, o seguinte réxime de sesións ordinarias da Xunta de Goberno Local: o segundos e os últimos xoves de cada mes ás 13.30 horas, salvo coincidencia con festivo, no que entenderase o día inmediatamente anterior hábil. Quinto.—En base ás atribucións que me confiren os artigos 21.3, 23.2. b) da Lei 7/1985, do 2 de abril e 43, 44 e 53.2 do ROF: delegar na Xunta de Goberno Local as seguintes atribucións sen prexuízo de asumilas directamente en calquera intre: a) Outorgar licenzas urbanísticas, de apertura de establecementos, de auto-taxis, de transmisións, no seu caso, e demáis licenzas municipais; así como informar e demáis trámites relacionados co seu outorgamento, sempre e cando non se atribúa esta competencia expresamente ao Pleno polas ordenanzas municipais ou leis sectoriais. b) Aprobar os instrumentos de planeamento de desenvolvemento do planeamento xeral non expresamente atribuídas ó Pleno, así como a dos instrumentos de xestión urbanística e dos proxectos de urbanización. c) Autorizar, comprometer e recoñecer obrigas dentro da súa competencia ( facturas e demais documentos equivalentes acreditativos de gastos), que correspondan ao desenvolvemento normal do orzamento, sen prexuizo do previsto nas Bases do orzamento, así como outorgar axudas económicas e subvencións conforme aos trámites establecidos. Quedan exceptuadas as facturas e demais documentos equivalentes acreditativos de gastos derivados de contratos competencia da Alcaldía. d) Devolucións de fianzas. Sexto.—Da presente Resolución darase conta ao Pleno na primeira sesión que celebre e publicarase no Boletín Oficial da Provincia, sen prexuízo da súa efectividade dende o día seguinte á súa sinatura.” Meis, 28 de xuño de 2015.—O alcalde, José Luis Pérez Estévez.